མི་དམངས་ཉེན་ཁར་གྱར་དུས་མགོན་སྐྱབས་སླེབས། ས་མཐོར་གསོ་རླུང་དཀོན་ཡང་བརྩེ་སེམས་ཟབ།
འདི་ག་ཚགས་པར་ཁང་དུ་འབྲོང་པ་ནས་གློག་འཕྲིན་འབྱོར་གསལ། ཉེ་དུས། ཧྲན་ཏུང་ཡུན་ཁྲེང་རྫོང་ནས་ཡིན་པའི་ལུའི་ཆེ་གེ་མོས“མི་དམངས་ཉེན་ཁར་གྱར་དུས་མགོན་སྐྱབས་སླེབས། ས་མཐོར་གསོ་རླུང་དཀོན་ཡང་བརྩེ་སེམས་ཟབ”ཅེས་བྲིས་པའི་གོས་དར་ཞིག་འབྲོང་པ་རྫོང་སྤྱི་བདེ་ཅུས་འགྲིམ་འགྲུལ་ཉེན་རྟོག་རུ་ཆེན་གྱི་རུ་དཔོན་དང་ལས་འཛོལ་ཐག་གཅོད་བྱེད་མཁན་མི་དམངས་ཉེན་རྟོག་པར་སྤྲད་དེ་ཐུཌ་རྗེ་ཆེ་ཞུས་པ་རེད།    2021ལོའི་ཟླ་5ཚེས་19ཉིན་གྱི་ཆུ་ཚོད་17དང་སྐར་མ་45ཙམ་ལ། ཁ་ལོ་བ་ཀྲའོ་ཆེ་གེ་མོས་བཏང་བའི་རླངས་འཁོར་དང་ལུའི་ཆེ་གེ་མོས་བཏང་བའི་སྦག་སྦག་རྒྱལ་ལམ་219ཡི་4229KM＋100Mཡི་སར་སླེབས་སྐབས་རྡུང་ཁ་ཤོར་ནས་ཕྱོགས་གཉིས་པོའི་རླངས་འཁོར་ལ་ཚད་གཞི་མི་འདྲ་བའི་སྐྱོན་བཏང་ཡོད་པ་རེད།    བཀོད་འདོམས་ལྟེ་གནས་ཀྱི་བཀའ་འབྱོར་རྗེས་འབྲོང་པ་རྫོང་སྤྱི་བདེ་ཅུས་འགྲིམ་འགྲུལ་ཉེན་རྟོག་རུ་ཆེན་གྱི་རུ་དཔོན་ལྷག་པ་ཕུན་ཚོགས་ཀྱིས་འཕྲལ་མར་ལས་འཛོལ་ཁོའོ་ཡི་མི་དམངས་ཉེན་རྟོག་པ་ཁྲིད་དེ་ལས་འཛོལ་ཐོན་ཡུལ་དུ་བསྐྱོད་པ་མ་ཟད། ཕྱོགས་གཉིས་པོའི་དོ་བདག་ལ་ངང་རྒྱུད་རིང་པོས་སེམས་གསོ་ཡང་བཏང་བ་རེད། མི་དམངས་ཉེན་རྟོག་པས་ཐོག་མཐའ་བར་གསུམ་དུ་དོ་བདག་གི་བདེ་རྩར་ཐུག་པའི་ཁེ་ཕན་སེམས་སུ་བཞག་ནས་ལུའི་ཆེ་གེ་མོ་སྦག་སྦག་བཏང་ནས་མངའ་རིས་སུ་ཡུལ་སྐོར་ལ་འགྲོ་མཁན་ཡིན་པ་དང་སྦག་སྦག་ལ་སྐྱོན་ཤོར་ནས་གཏོང་ཐབས་བྲལ་བར་བསམ་གཞིག་བྱས་ཏེ་གྱོད་སྒྲུབ་མི་དམངས་ཉེན་རྟོག་པས་འཕྲལ་མར་རྫོང་གྲོང་དུ་བསྐྱོད་དེ་སྦག་སྦག་འདྲུད་འཁོར་བོས་པ་མ་ཟད། འགྲོ་ལམ་འགྲིམ་འགྲུལ་ལས་འཛོལ་བྱུང་བའི་ར་སྤྲོད་ཡི་གེ་བྲིས་ནས་ཁོ་པའི་སེམས་ཁྲལ་རྦད་དེ་བསལ་ཡོད་པ་རེད།